সংবিধান বিল নিয়ে কেন্দ্রকে তীব্র আক্রমণ করলেন চন্দ্রিমা ভট্টাচার্য!

ওয়েব ডেস্ক : সম্প্রতি লোকসভায় (Loksabha) পেশ হয়েছিল সংবিধান (১৩০ তম সংশোধনী) বিল ২০২৫। যা নিয়ে শুরু হয়েছে তীব্র বিতর্ক। এই বিলে বলা হয়েছে, প্রধানমন্ত্রী, মুখ্যমন্ত্রী ও অন্য কোনও মন্ত্রী কোনও গুরুতর অভিযোগে গ্রেফতার হয়ে ৩০ দিন যদি জেলে বন্ধ থাকেন, তবে তাকে সেই পদ থেকে ইস্তফা দিতে হবে। গত বুধবার এই বিল পাশ হয়েছিল সংসদে। যার তীব্র বিরোধীতা করেন বিরোধীরা। যা নিয়ে উত্তাল হয় সংসদও। এই বিলকে নিয়ে এবার তীব্র আক্রমণ করলেন রাজ্যের মন্ত্রী চন্দ্রিমা ভট্টাচার্য (Chandrima Bhattacharya)।

জলপাইগুড়ি জেলা মহিলা তৃণমূল (TMC) কংগ্রেসের কর্মীসভায় কেন্দ্রীয় সরকারের আনা নতুন বিলকে তীব্র আক্রমণ করে রাজ্যের স্বাস্থ্য প্রতিমন্ত্রী চন্দ্রিমা ভট্টাচার্য (Chandrima Bhattacharya)। তিনি বলেন, “আইন হলে তা সামনে থেকে কার্যকর হয়। কিন্তু কেন্দ্র বলছে ২০০০ সালের আগেও আইন কার্যকর হবে। সাহস থাকলে লিখে দিন, গোদরার আগের সময় থেকে আইন কার্যকর হবে। তাতে দেখা যাবে কারা কতদিন জেলে ছিলেন আর কীভাবে এখনও মন্ত্রী থাকেন।”

আরও খবর : ৩৬৬ মিটারের জন্য আটকে নিউ গড়িয়া-সেক্টর ৫ মেট্রো, বিক্ষোভে বিজেপি

নাম না করে বিজেপি নেতা অমিত মালব্যকে কটাক্ষ করে তিনি অভিযোগ করেন, “বাংলা ভাষা, রবীন্দ্রনাথ ও জাতীয় সঙ্গীতকে অপমান করা হচ্ছে। জাতীয় সঙ্গীতকে ‘ব্রাহ্মমন্ত্র’ বলা নিছক অজ্ঞতা।”

অন্যদিকে রাজ্যে ডেঙ্গির খবর সামনে আসছে। অনেকে ডেঙ্গি (Dengue) আক্রান্তও হচ্ছেন বলে খবর। এই প্রসঙ্গে মন্ত্রী দাবি করেন, পরিস্থিতি নিয়ন্ত্রণে আছে এবং স্বাস্থ্য দপ্তর সর্বদা নজরদারিতে রয়েছে। এছাড়া ভোটার তালিকা থেকে নাম বাদ দেওয়ার প্রক্রিয়া (SIR) নিয়েও তিনি কেন্দ্রকে আক্রমণ করেন। তাঁর অভিযোগ, “এবারের SIR সম্পূর্ণ ভোটমুখী। ভোটারদের নাম বাদ দেওয়া হলেও আত্মপক্ষ সমর্থনের সুযোগ দেওয়া হচ্ছে না, যা ভারতের আইনের পরিপন্থী।”

দেখুন অন্য খবর :